প্রধান বিচারপতির উপর আক্রমণ, কী বললেন মোদি

ওয়েব ডেস্ক: সুপ্রিম কোর্টের প্রধান বিচারপতি বিআর গবইয়ের (CJI BR Gavai) দিকে জুতো ছুড়ে মারার চেষ্টা। ‘জুতো’ ছুড়ে মারার চেষ্টার ঘটনার নিন্দা করলেন প্রধানমন্ত্রী নরেন্দ্র মোদি (Narendra Modi)। ঘটনার কয়েক ঘণ্টা পরেই প্রধান বিচারপতির সঙ্গে ফোনে কথা বলেন তিনি। প্রধানমন্ত্রী বলেন, ‘‘আমাদের সমাজে এই ধরনের নিন্দনীয় কাজের কোনও জায়গা নেই।’’ একই সঙ্গে ঘটনার সময় দেশের প্রধান বিচারপতির ভূমিকারও প্রশংসা করেন মোদি।

সোমবার সকালে সুপ্রিম কোর্টে শুনানি চলার সময় গবইয়ের দিকে আচমকা জুতো ছুড়ে মারার চেষ্টা করেন এক আইনজীবী। আবার কেউ কেউ বলেন, একটি কাগজের বান্ডিল ছুড়ে মারার চেষ্টা হয়েছে। ওই আইনজীবীকে বের করে আনেন নিরাপত্তাকর্মীরা। ওই আইনজীবীকে বলতে শোনা গিয়েছে,’সনাতনের অপমান সহ্য করব না’। এক্স হ্যান্ডেলে প্রধানমন্ত্রী নরেন্দ্র মোদি লেখেন,”আমি ভারতের প্রধান বিচারপতি বিআর গবইয়ের সঙ্গে কথা বলেছি। সুপ্রিম কোর্ট চত্বরে তাঁর উপর হামলা প্রতিটি ভারতীয়কে ক্ষুব্ধ করেছে। আমাদের সমাজে এই ধরনের নিন্দনীয় কাজের কোনও স্থান নেই। এটা অত্যন্ত লজ্জাজনক’।

আরও পড়ুন: বিহার ভোটের নির্ঘণ্ট ঘোষণা হতেই, প্রার্থী তালিকা প্রকাশ আপের

দেখুন ভিডিও